Ross Bleckner
Store norske leksikon,Kunst og estetikk,Bildende kunst,Kunsthistorie,Abstrakt ekspresjonisme
Ross Bleckner er en amerikansk billedkunstner som ble utdannet ved California Institute of Arts og New York University. Han er regnet som en av USAs ledende samtidskunstnere.
Bleckner har særlig markert seg fra slutten av 1980-årene med bilder som knytter an til arven fra op-art, men ofte med en dyster stemning som skiller dem fra samtidskunst med en mer ironisk holdning.Bleckners verden er preget av nattelys og noe truende, ofte nesten melodramatisk. Hans homoseksualitet kommer til uttrykk i mange av bildene hans, som for eksempel i en billedserie der han tematiserer aids-situasjonen. I sine beste arbeider klarer han å kombinere patos og glimt av humor uten at det ene utelukker det andre. Les mer i Store norske leksikon abstrakt ekspresjonisme abstrakt kunst kunst i USA